Diari Oficial de la Generalitat Valenciana


Sumari del DOGV 4698, del 24-02-2004 (2004/1574)

Informació pública del compte de liquidació definitiva de la reparcel·lació dels terrenys compresos dins de la unitat d'execució situada davant de les piscines municipals.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1574


Organisme emissor
:   Ajuntament de Chóvar

Tipus de document
:   Anunci

Informació pública del compte de liquidació definitiva de la reparcel·lació dels terrenys compresos dins de la unitat d'execució situada davant de les piscines municipals. [2004/Q1574]
  
El Ple de l'Ajuntament, en la sessió de data 22 de desembre de 2003, va adoptar, entre altres, el següent acord, que en extracte diu:
  
«Aprovació del compte de liquidació definitiva quotes d'urbanització, obra: urbanització davant les piscines municipals.
  
D'orde de l'alcaldessa, el secretari procedix a informar del compte de liquidació definitiva de la reparcel·lació dels terrenys compresos davant de les piscines municipals de Chóvar:
  
Compte de liquidació definitiva de la reparcel·lació de la unitat d'execució situada davant de les piscines municipals de Chóvar.
  
Antecedents
  
La unitat d'execució situada davant de les piscines municipals a Chóvar va ser sotmesa a reparcel·lació forçosa per part de l'Ajuntament de Chóvar i aprovat definitivament el projecte de reparcel·lació (en el qual es contemplava el compte de liquidació provisional de les quotes d'urbanització que cal repartir entre els propietaris afectats), programa i avantprojecte d'urbanització, en el qual es determina la forma de gestió directa, i en la qual assumix este ajuntament el paper d'urbanitzador, en sessió feta en data 24 de setembre de 2001.
  
El Ple de l'Ajuntament, en la sessió de data 24 de setembre de 2001, va aprovar el compte de liquidació provisional, d'imposició de quotes d'urbanització de la unitat d'execució, per un import de 239.900,79 euros.
  
L'Ajuntament, en la sessió plenària de data 28 de gener de 2002 i 29 d'abril de 2002, va acordar imposar al cobrament les quotes individuals provisionals per honoraris de redacció de projectes i urbanització de la unitat esmentada, per un import de 22.658,26 euros i de 217.242,53 euros, respectivament.
  
En data 10 de setembre de 2002 es van adjudicar les obres de: urbanització de la unitat d'execució, a la mercantil Renos, SL, per un import de dos-cents trenta-tres mil dos-cents vint-i-quatre euros i vint-i-huit cèntims (233.224,28 euros), d'acord amb el projecte d'urbanització, aprovat en sessió plenària, de data 26 de novembre de 2001.
  
El Ple de l'Ajuntament, en la sessió de data 20 de maig del 2003, va aprovar la modificació del contracte d'obres: urbanització de la unitat d'execució situada davant de les piscines municipals, a Chóvar, per un import total de vint-i-cinc mil tres-cents catorze euros i setanta-huit cèntims (25.314,78 euros).
  
Les obres es van realitzar d'acord amb el projecte inicial amb les diferències que a continuació es detallen, que apareixen recollides en el modificat aprovat:
  
Energia elèctrica
  
Que per exigència de la companyia subministradora d'electricitat qualificades de noves, cal modificar el contracte d'obra per a ajustar-se a les unitats que s'han d'executar, el contingut de les quals és el següent:
  
Donar servici a les parcel·les resultants i seguint instruccions d'Iberdrola, amb modificació de l'arribada de la línia de mitjana al transformador i la distribució posterior.
  
Descripció de despeses
  
Atés que estan finalitzades les obres, es descriu la relació de despeses:
  
1. Honoraris i despeses del Registre de la Propietat.
  
El registrador de la Propietat de Segorbe va presentar la minuta dels drets que es reporten pel despatxament de l'acta de reparcel·lació i anotació dels títols respectius el cost de la qual fa una suma de 7.698,50 euros, impost sobre el valor afegit inclòs.
  
2. Honoraris tècnics de la redacció del projecte de reparcel·lació, del projecte d'urbanització i de projectes elèctrics.
  
- Costs dels treballs de la redacció del projecte de reparcel·lació: 22.658,16 euros.
  
- Costs dels treballs de la redacció del projecte d'urbanització: 7.063,28 euros.
  
- Costs dels treballs de la redacció dels projectes d'instal·lació elèctrica: 3.480 euros.
  
- Treballs de topografia: 2.468,44 euros.
  
3. Despeses d'urbanització unitat.
  
Contractació de l'obra urbanització de la unitat d'execució UE-1: 233.224,28 euros.
  
Projecte modificat: 25.314,78 euros.
  
Liquidació definitiva de despeses
  
Pagaments realitzats pels propietaris per honoraris de la redacció dels projectes tècnics, Registre de la Propietat i urbanització en el compte de liquidació provisional de quotes d'urbanització: 239.900,79 euros.
  
Despeses definitives per honoraris de redacció del projecte tècnic, Registre de la Propietat i urbanització: 301.907,44 euros.
  
Despeses que cal repercutir: 62.006,25 euros, equivalents a la diferència entre la quantitat total que cal distribuir a prorrata entre els propietaris afectats, resultant de l'esmentat compte de liquidació definitiva de 301.907,44 euros, i l'import del primer pagament a compte de 239.900,79 euros, de les despeses d'urbanització, honoraris de projecte i registre, deduïdes prèviament les indemnitzacions per excés, defecte d'adjudicació.
  
Vist el dictamen favorable de la Comissió d'Economia i Hisenda.
  
Vist l'informe de Secretaria Intervenció.
  
Atés el que disposa l'article 72.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 46.
  
Vist tot això i després de les deliberacions oportunes, el Ple de l'Ajuntament, amb el vot en contra d'Ángel García Barres, i l'abstenció de Ma. Pilar Cerdán pels motius exposats, i el vot favorable de la resta de membres presents, acorda:
  
Primer
  
Aprovar inicialment el compte de liquidació definitiva de la reparcel·lació dels terrenys compresos dins de la unitat d'execució davant de les piscines municipals de Chóvar, pels conceptes de despeses que s'hi detallen, per un import total definitiu de 301.907,44 euros (tres-cents un mil nou-cents set euros i quaranta-quatre cèntims).
  
Segon
  
Exigir la quantitat de 62.006,25 euros, equivalent a la diferència entre la quantitat total que cal distribuir a prorrata entre els propietaris afectats, que resulta de l'esmentat compte de liquidació definitiva de 301.907,44 euros, i l'import del primer pagament a compte de 239.900,70 euros, en dos terminis, amb una diferència de dos mesos entre el primer i el segon termini, amb requeriment a les persones obligades perquè n'efectuen l'ingrés en el termini d'un mes, comptador des del sendemà de rebre la notificació de liquidació individual que es practique.
  
Tercer
  
Aprovar la relació d'obligats al pagament, l'aportació neta individualitzada que resulte de caràcter definitiu a ingressar, en les quantitats que es detallen en la relació esmentada que queda unida a l'expedient.
  
Quart
  
Que s'expose al públic el present acord, perquè durant el termini de 20 dies hàbils, comptadors a partir de la publicació de l'anunci en el Diari Oficial de la Generalitat Valenciana o en un periòdic de la província, o rebut de la notificació individual d'este, si esta fóra posterior, les persones interessades puguen examinar l'expedient i formular les al·legacions que estimen pertinents davant d'este ajuntament».
  
En aplicació de l'establit en els articles 72 i 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, se sotmet el compte de liquidació definitiva de la reparcel·lació de la unitat d'execució davant de les piscines municipals, a Chóvar, a informació pública pel termini de 20 dies hàbils, comptadors des de la publicació d'este anunci en el Diari Oficial de la Generalitat Valenciana.